Kui näiteks Euroopa suurim sadam Rotterdam on loonud maailma suuruselt teise konteinersadamaga - Shanghai - sõpruslinna suhted, siis Eestis arvavad veel nii mõnedki, et Shanghai on Hiina pealinn. Paljud eestlased, kes Hiina tulevad, ütlevad imestunult mulle, et poleks arvanudki, et Hiina on NII arenenud (tõsi, vaid teatud piirkonnad). Hiina ongi NII arenenud ja areneb edasi metsiku kiirusega. See kas selle taga on mürgised mänguasjad või pelmeenid, lapstööjõud või ebainimlikud töötamistingimused ei  muuda asja absoluutselt. Eestisse jõuavad taolised uudised lihtsalt selle pärast, et Hiina mõjutab üha enam maailma, kuid uudised ei peegelda absoluutselt arengufaasis oleva Aasia tegelikku ja üldist pilti. Kui uudiseid laiemalt lugeda, siis esinevad eelpool nimetatud probleemid Indias, Nepaalis, Vietnamis, Bangladeshis jne. See ei ole nüüd probleem, millel peatuda.